                                                                                                                                     Препис!                       
                     ОБЩИНСКИ СЪВЕТ – ИХТИМАН
                                              РЕШЕНИЕ
                                                   № 302          
                                          взето на заседание на Общински съвет-Ихтиман,
                                            проведено на 14.05.2025 г., Протокол №20


Относно: Избор на комисия за провеждане на конкурс за възлагане на управление на МБАЛ – ИХТИМАН "Д-Р СТАНЮ ЯНКОВ" ЕООД
Основание за решение:  чл.21, ал.1, т.23 от ЗМСМА, чл. 5, ал.1 от Наредба № 9 / 26.06.2000 год. за условията и реда за провеждане на конкурси за възлагане на управлението  на лечебни заведения по ЗЛЗ 
                                                   Общински съвет  Ихтиман 
                                               РЕШИ

1. Общински Съвет Ихтиман назначава комисия за организиране и провеждане на конкурс  за възлагане на управление на МБАЛ – ИХТИМАН "Д-Р СТАНЮ ЯНКОВ" ЕООД в следния състав:
Председател:  Николай Начев-председател на ОбС-Ихтиман
Секретар: Даниел Грънчаров - правоспособен юрист 
Членове:
1.  Представител на РЗИ -  магистър по медицина
2.  Валентина Петрова-Вучева – гл. експерт „Образование и здравеопазване“
3.  Дамянка Пелтекова – гл. експерт ЧР
Определя резервни членове:
Паулина Герова- юрист при Община Ихтиман;
Д-р Петър Беков – магистър по медицина 
Комисията:
 1. организира приемането на документите, подготовката и провеждането на конкурса;
 2. изготвя и предоставя на кандидатите информация относно темите - предмет на събеседването;
 3. разглежда постъпилите заявления, оценява разработката по Програма за развитието и дейността на МБАЛ – ИХТИМАН "Д-Р СТАНЮ ЯНКОВ" ЕООД за тригодишен период  / 2025 -2028 / и провежда събеседването с кандидатите;
 4. предлага за одобрение от Общински съвет Ихтиман кандидата, спечелил конкурса, и класирането по ред на следващите участници.
5. Заседанията на комисията са редовни, ако присъстват председателят и една втора от състава й.
 6. Решенията на комисията се вземат с мнозинство от броя на присъстващите членове.
 7. За заседанията на комисията се води протокол, в който се съдържат взетите решения и който се подписва от всички присъстващи на заседанието членове.
 8. Преди започване на работа членовете на комисията подписват декларация за неразгласяване на обстоятелствата, станали им известни във връзка с конкурса.
9.1. Заявленията за участие в конкурса заедно с необходимите документи се подават в запечатан плик и се завеждат в специален регистър по реда на тяхното постъпване.
9.2. Разработката по Програма за развитието на МБАЛ – ИХТИМАН "Д-Р СТАНЮ ЯНКОВ" ЕООД ( за тригодишен период) се представя в отделен запечатан плик.
9.3. За всяко подадено заявление се издава удостоверение, в което се посочват името на подателя, датата и часът на приемането му.
В деня,  определен за провеждане на конкурса, комисията отваря пликовете по реда на тяхното постъпване в присъствието на кандидата, подал заявлението.
 10.1 Пликът с разработката по Програма за развитието на МБАЛ – ИХТИМАН "Д-Р СТАНЮ ЯНКОВ" ЕООД за тригодишен период / 2025 – 2028 / се отваря, ако заявлението и документите на кандидата отговарят на изискванията, определени с решението. 
 10.2  До събеседването се допускат кандидати, получили оценка на разработката по Програма за развитието на МБАЛ – ИХТИМАН "Д-Р СТАНЮ ЯНКОВ" ЕООД не по-ниска от мн. добър 4,50. Оценката се формира въз основа на следните критерии:
 а/. степен на реална приложимост на поставените цели и задачи на лечебното заведение;
 б/. съответствие на проекта с нормативната уредба;
 в/. съответствие на формулираните цели и задачи с вида на лечебното заведение и с предмета на дейност;
 г/. анализ на здравно-демографски и здравно-икономически показатели;
 д/. съответствие на разработения проект с обективното състояние на лечебното заведение;
 е/. логическа структура на разработката;
 ж/. степен на практическо прилагане на придобитите теоретични познания.
 10.3 Оценката от проведеното събеседване се формира въз основа на следните критерии:
а/. обосновано представяне на приоритетите и задачите на лечебното заведение в съответствие с националната здравна политика;
 б/. степен на познаване на нормативната уредба;
 в/. способност да се планират и взимат управленски решения;
 г/. административни умения, професионални и делови качества;
 д/. комуникативни способности и организационни способности;
 е/. способност за обективни преценки и представяне на адекватно разрешение на конкретен проблем.
 10.4 Оценката по т.  10.2  букви от а./ до буква ж./ и оценката от проведеното събеседване с кандидатите се формира по шестобалната система, като най-високата оценка е отличен 6 при точност на оценката 0,25.
 10.5 Класират се кандидатите, получили средноаритметична оценка от разработката по Програма за развитието на МБАЛ – ИХТИМАН "Д-Р СТАНЮ ЯНКОВ" ЕООД и от проведеното събеседване не по-ниска от мн. добър 4,50.
11. В тридневен срок от провеждане на конкурса, комисията изготвя протокол и предлага за одобрение от Общински съвет Ихтиман на решение за определяне на кандидата, спечелил конкурса, и класирането по ред на следващите участници;
12. При провеждането на конкурс за възлагане на управление на МБАЛ – ИХТИМАН "Д-Р СТАНЮ ЯНКОВ" ЕООД, предложеното от комисията класиране се утвърждава  на първото, след провеждането на конкурса, заседание на  общински съвет Ихтиман, но не по–късно от двумесечен срок от получаване решението на комисията.
13. За всички останали неупоменати случаи се ползват текстовете на  Наредба № 9 /26.06.2000 год. за условията и реда за провеждане на конкурси за възлагане на управлението  на лечебни заведения по ЗЛЗ
14. Председателя на комисията да свика заседание  на 14 юли  2025год.




                                                                                               Председател Об/п/
                                                                                                 /Николай Начев/

